


Z A P I S N I K
44. sjednice Vijeća Mjesnog odbora Markuševec,
održane u utorak 17. siječnja 2025.
u prostorijama DD Markuševec, Zagreb, Trg sv. Šimuna 5
s početkom u 19:00 sati


NAZOČNI ČLANOVI VIJEĆA:
Josip Kobasić, Nenad Cebić, Marko Đukić, Lobel Machala, Brankica Habijanec, Antonio Grivić.

NENAZOČNI ČLANOVI VIJEĆA:
Jurica Mihovec.

OSTALI NAZOČNI:
Nitko.

Predsjedava: Josip Kobasić, predsjednik Vijeća
Zapisnik vodi: Brankica Habijanec

Predsjednik usvaja Zapisnik 43. sjednice Vijeća održane 18. prosinca 2024. na temelju jednoglasnog slaganja svih prisutnih vijećnika, te otvara 44. sjednicu Vijeća Mjesnog odbora Markuševec.


D N E V N I     R E D


1. Tekuća problematika


Ad.1. Tekuća problematika

	1. U ulici Budanjščak potrebna je rekonstrukcija ceste, rekonstrukcija podzemne infrastrukture cijevi te niveliranje šahtova i poklopaca. Asfalt ima oštećenja i ulegnuća. Šahtovi su udubljeni. Pri svakom prelasku vozila težih masa vibracije se osjete u obiteljskim kućama  ulici. U neposrednoj blizini je bio epicentar razornog potresa 2020. godine. što dodatno stavlja težinu na problematiku zbog moguća propadanja zemlje. Potreban je stručan pregled terena u koordinaciji sa ostalim nadležnim tijelima.
Vijećnici jednoglasno donose Zaključak - Zahtjev za rekonstrukcijom ulice Budanjščak.
Zaključak se upućuje Vijeću Gradske četvrti Podsljeme, nadležnom Gradskom uredu i Zagrebačkim cestama.

	2. U ulici Štefanovec k.br. 53-55 realizacija vodovoda je u fazi stagnacije dugi period - čeka se.
Vijećnici jednoglasno donose Zaključak –Zahtjev za povratnom informacijom vezano za rokove uspostavljanja vodovoda na potrebnom području.
Zaključak se upućuje Vijeću Gradske četvrti Podsljeme, nadležnom Gradskom uredu i isporučitelju vodnih usluga "Vodoopskrba i odvodnja d.o.o.".

3. J. Kobasić izvješćuje o dobivenom odgovoru putem maila iz Gradskog ureda za obnovu, izgradnju, prostorno uređenje, graditeljstvo i komunalne poslove, 09.01.2025. Tema: prometno rješenje za spajanje ulice Bačun na Markuševečku cestu s ciljem da rješenje bude inovativno i funkcionalno. Prijedlog iz Gradskog ureda je horizontalna, vertikalna signalizacija ili uspornik. Nakon rasprave vijećnici zaključuju da predložena rješenja neće doprinijeti većoj sigurnosti u prometu te predlažu sastanak sa stručnom službom iz Zagrebačkih cesta gdje bi se novi prijedlozi rješenja prezentirali. Npr. proširenje mjesta spajanja ulica Bačun i Markuševečka radi lakšeg "ulaženja i "izlaženja" sa sporedne ceste na glavnu i obrnuto i lagano niveliranje jer spajanja se nalaze na kosini.
Vijećnici jednoglasno donose Zaključak – rješenje za sigurnije odvijanje prometa na spajanjima ulice Bačun i Markuševečka cesta treba biti inovativno i funkcionalno.
Zaključak se upućuje Vijeću Gradske četvrti Podsljeme, nadležnom Gradskom uredu i Zagrebačkim cestama.

	4. N. Cebić obavještava vijeće da ograda vrtića u Bidrovcu je obrasla bršljanom. Zelenilo koje je prekrilo ogradu vrtića ometa vidljivost u prometu i kretanju, a frekventnost je visoka s obzirom da je ograda od vrtića.
Vijećnici jednoglasno donose Zaključak – Zahtjev za održavanjem javne površine Područnog objekta DV Bidrovec, Bidrovečka cesta 30.
Zaključak se upućuje Vijeću Gradske četvrti Podsljeme, nadležnom Gradskom uredu i podružnici Zrinjevac.

	5. Stanje horizontalne signalizacije ("zebra") na području Markuševca je nezadovoljavajuće. Potrebno je ponovno farbanje. U cilju bolje sigurnosti u prometu, posebno je bitno da zebre oko javnih ustanova na području Markuševca budu što vidljivije.
	Vijećnici jednoglasno donose Zaključak – Zahtjev za održavanjem horizontalne signalizacije na području Markuševca.
Zaključak se upućuje Vijeću Gradske četvrti Podsljeme, nadležnom Gradskom uredu i podružnici Zagrebačke ceste d.o.o..

	6. N. Cebić obavještava da kutije za sol za potrebe u zimskim uvjetima su prazne.
Vijećnici jednoglasno donose Zaključak – Zahtjev za održavanjem zaliha soli, u za to namijenjenim kutijama, potrebne u zimskim uvjetima, na području Markuševca.
Zaključak se upućuje Vijeću Gradske četvrti Podsljeme, nadležnom Gradskom uredu i podružnici Zrinjevac.

	7. A. Grivić napominje da se dovršenje ceste kod k.br. 143 na ulici Štefanovec još uvijek čeka. Napominje da su stanovnici slali zahtjeve i molbe mailovima na adrese podružnice Zagrebačke ceste d.o.o. no bez konkretnog odgovora.
Vijećnici jednoglasno donose Zaključak - Zahtjev za asfaltiranjem ulice Štefanovec kod k.br.143.
Zaključak se upućuje Vijeću Gradske četvrti Podsljeme, nadležnom Gradskom uredu i Zagrebačkim cestama.

	8. Vijećnici raspravljaju o potrebi za odštopavanjem i čišćenjem zaštopanih slivnih kanala. Osiguravanjem protoka slivnih voda, bez zadržavanja, sprječava se pojava poplava. U tom smislu vijećnici jednoglasno donose Zaključak - Zahtjev za odštopavanjem i čišćenjem slivnika i kanala, pogotovo na mjestima gdje je zaštopanost vidljiva.
Zaključak se upućuje Vijeću Gradske četvrti Podsljeme, nadležnom Gradskom uredu i Zagrebačkim cestama.

	9. Građani dojavljuju da poklopci na kantama za komunalni otpad i poklopci na kontejnerima od 1100 l su oštećeni ili nedostaju. Pretpostavka je da prilikom istovara sadržaja iz kanti i iz kontejnera u kamion nastane šteta. Broj dojava od strane građana nije zabrinjavajuće, ali je dovoljno relevantan da Vijeće jednoglasno donose Zaključak – Zahtjev za kontrolom i evidentiranjem kanti i kontejnera koje je potrebno zamijeniti ili dodati poklopac.
Zaključak se upućuje Vijeću Gradske četvrti Podsljeme, nadležnom Gradskom uredu i podružnici Čistoća.


Dovršeno u 19:30 sati.

KLASA: 024-08/25-003/58
URBROJ: 251-13-11-2/003-25-2
U Zagrebu, 17. siječnja 2025.


Zapisnik obradila: Mirela Gašpert Bertić


Zapisničar: Brankica Habijanec, v.r.


                                                                                                        Predsjednik
Vijeća Mjesnog odbora Markuševec
                                                                                                          Josip Kobasić, v.r.



